Jukka Latvala

Jukka Latvala (s. 28. elokuuta 1975) on suomalainen pesäpalloilija, joka edustaa Koskenkorvan Urheilijoita. Hän pelasi Superpesiksessä vuosina 1997–2016 Jyväskylän Kirin, Koskenkorvan Urheilijoiden,  Kouvolan Pallonlyöjien, Kankaanpään Mailan ja Kiteen Pallon joukkueissa, kunnes teki syyskuussa 2016 kaksivuotisen pelinjohtajasopimuksen Kiteen Pallon kanssaPeliuransa päättänyt Jukka Latvala Kiteen pelinjohtajaksi.

Kiteen joukkue vapautti hänet tehtävästään heinäkuussa 2017, minkä jälkeen hän palasi kentille pelaajana Koskenkorvan Urheilijoiden riveissä.Pesäpallopomo avautui potkuistaan: ”Viinan juontikaan ei siihen v-tutukseen auttanut”Kauden pelinjohtajana aloittanut Latvala palaa Superpesikseen pelaajana Helmikuussa 2018 hänet nimettiin Koskenkorvan pelinjohtajaksi.Lyöjätykki hakee uutta alkua pelinjohtajauralleen

Latvala oli ulkopelipaikaltaan kolmosvahti. Kaudella 2017 hän pelasi Koskenkorvan Urheilijoiden jokerilyöjänä.

Latvala on pelannut myös Itä-Länsi-ottelussa ja voittanut 2 SM-mitalia. Miesten Superpesiksen runkosarjassa Latvala pelasi 518 ottelua, joissa hän löi 727 juoksua, toi 262 juoksua ja keräsi 1929 kärkilyöntiä. Superpesiksen ylemmissä pudotuspeleissä hän pelasi 97 ottelua, joissa hän löi 95 juoksua, toi 47 juoksua ja keräsi 339 kärkilyöntiä.Latvalan pelaajakortti. Pesiksen maailma. Viitattu 16.6.2017.

Latvalan pikkuveli Matti Latvala on myös pääsarjatason pesäpalloilija ja SM-mitalisti.

 Saavutukset 
 Pelaajana 
 2 SM-pronssia: 2003, 2007
 1 Itä-Länsi-ottelu: 2010

Lähteet
 http://www.maila.fi/index.php?option=com_content&view=article&id=75 
 http://superpesisfi.virtualserver18.nebula.fi/fi/jukka-latvala-%E2%80%93-vihdoinkin 

 Viitteet 

Luokka:Suomalaiset pesäpalloilijat
Luokka:Vuonna 1975 syntyneet
Luokka:Elävät henkilöt